

PROJEKTS uz 22.04.2024.

vēlamais datums izskatīšanai: Attīstības komitejā 15.05.2024.

domē: 30.05.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024.gada 30.maijā **Nr.**«DOKREGNUMURS»

**Par Ādažu novada domes 24.07.2018. lēmuma Nr. 162 “Par atļauju izstrādāt detālplānojuma projekta grozījumus nekustamajam īpašumam Zelmeņu ielā 17” atcelšanu**

Ādažu novada pašvaldības dome izskatīja *vārds, uzvārds* *(adrese, e-pasts)* 06.02.2024. iesniegumu (reģistrēts 06.02.2024. ar Nr. ĀNP/1-11-1/24/674) ar lūgumu atcelt Ādažu novada domes 24.07.2018. lēmumu Nr. 162 “Par atļauju izstrādāt detālplānojuma projekta grozījumus nekustamajam īpašumam Zelmeņu ielā 17”.

Izvērtējot iesniegumu un ar to saistītos apstākļus, konstatēts:

1. nekustamais īpašums (kadastra Nr. 8044 008 0315) sastāv no zemes vienības Zelmeņu ielā 17, Ādažos, Ādažu nov. ar kadastra apzīmējumu 8044 008 0315 un būves ar kadastra apzīmējumu 80440080315005, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000104308;
2. Ādažu novada dome 24.07.2018. pieņēma lēmumu Nr.162 “Par atļauju izstrādāt detālplānojuma projekta grozījumus nekustamajam īpašumam Zelmeņu ielā 17”, (turpmāk – Lēmums), ar kuru tika atļauts izstrādāt detālplānojuma nekustamajam īpašumam “Kalmnieki”, kas apstiprināts ar Ādažu pagasta padomes 18.03.2003. lēmumu Nr.12 “Par saistošo noteikumu Nr.12 “Par zemesgabala “Kalmnieki” sadalīšanu apbūves gabalos un apbūves noteikumiem” apstiprināšanu” un 18.03.2003. saistošajiem noteikumiem Nr.12 “Par zemesgabala “Kalmnieki” sadalīšanu apbūves gabalos un apbūves noteikumiem” (turpmāk – Detālplānojums) grozījumus zemes vienībā ar kadastra apzīmējumu 8044 008 0315 ar mērķi precizēt Zelmeņu ielas sarkano līniju izvietojumu;
3. Lēmumam pievienotais darba uzdevums ir pretrunā ar Detālplānojuma grozījumu izstrādes mērķi, darba uzdevuma derīguma termiņš noteikts 2 gadi (līdz 24.07.2020.) un tas nav pagarināts;
4. Detālplānojuma grozījumu izstrāde nav uzsākta un Īpašnieks neplāno Detālplānojuma grozījumu izstrādi;
5. Zelmeņu ielas sarkanās līnijas ir integrētas Ādažu novada teritorijas plānojumā un to precizēšanai ir jāizstrādā lokālplānojums, kas groza teritorijas plānojumu;
6. Zemes vienības ar kadastra apzīmējumu 8044 008 0315 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam un Detālplānojumam;
7. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi;
8. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
9. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu;
10. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā;
11. Administratīvā procesa likuma 85.panta otrās daļas 1.punkts noteic, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu un 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts;
12. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
13. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 103.punkts noteic, ka detālplānojuma darba uzdevuma derīguma termiņš ir divi gadi,

pamatojoties uz Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 1.punktu un 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un 103.punktu, kā arī ņemot vērā, ka jautājums tika izskatīts un atbalstīts Attīstības komitejā 15.05.2024., Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 24.07.2018. lēmumu Nr.162 “Par atļauju izstrādāt detālplānojuma projekta grozījumus nekustamajam īpašumam Zelmeņu ielā 17”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmuma atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ TPN

@ IDV

@ Īpašn.

I.Murziņa, 20203786